Հայաստանում նկատվում է նաև բարձրակարգ հյուրանոցների թվի ավելացում։ Դրանք հիմնականում Երևանում են և մարզերի՝ զբոսաշրջային աշխույժ կենտրոններ համարվող քաղաքներում։ Օրինակ՝ Ծաղկաձորում, Դիլիջանում, Ջերմուկում։ Սակայն մարզերի շատ քաղաքներում նորմալ պայմաններ ապահովող հյուրանոցներ գտնելը դժվար է, իսկ բարձրակարգն՝ անհնար։ Ընդ որում՝ անգամ այն քաղաքներում, որտեղ զբոսաշրջությունը զարգացնելու ներուժ կա։ Օրինակ՝ Գյումրիում ու Վանաձորում։ Վերջին 2-3 տարում բավականին բարելավվել են Գորիսի պայմանները։